

***ΕΚΔΟΣΗ ΑΔΕΙΑΣ ΠΟΛΙΤΙΚΟΥ ΓΑΜΟΥ ΑΛΛΟΔΑΠΩΝ***

**Δικαίωμα** για έκδοση αδείας πολιτικού γάμου έχουν όλοι οι αλλοδαποί που μένουν **ΝΟΜΙΜΑ στην Ελλάδα, έστω και προσωρινά**. Για τις χώρες της Ε.Ε. η παραμονή είναι ελεύθερη. **Η άδεια εκδίδεται από τον Δήμο της κατοικίας τους.**

ΤΑ ***ΔΙΚΑΙΟΛΟΓΗΤΙΚΑ*** ΠΟΥ ΑΠΑΙΤΟΥΝΤΑΙ ΕΙΝΑΙ ΤΑ ΕΞΗΣ:

**1.Αίτηση** (συμπληρώνεται στο Δήμο).

**2.Βεβαίωση** από το Προξενείο τους στην Ελλάδα ότι δεν έχουν κώλυμα τέλεσης γάμου (μεταφρασμένη στα ελληνικά από το Υπουργείο Εξωτερικών).

**3.Ληξιαρχική πράξη γέννησης** (μεταφρασμένη στα ελληνικά από το Υπουργείο Εξωτερικών ή εάν είναι μεταφρασμένη, επικύρωση ως προς το γνήσιο της υπογραφής του Πρόξενου που την εξέδωσε από την μεταφραστική υπηρεσία του Υπουργείου Εξωτερικών).

 **4. Αναγγελία γάμου** δημοσιευμένη σε μια ημερήσια αθηναϊκή εφημερίδα- απαιτείται όλο το φύλλο της εφημερίδας και ένα αντίτυπο για τον κάθε ενδιαφερόμενο- με **ΤΟΠΟ ΚΑΤΟΙΚΙΑΣ Άγιοι Ανάργυροι ή Καματερό** και τα ονόματα και των δύο ενδιαφερομένων στα **ΕΛΛΗΝΙΚΑ**.

**5.Αποδεικτικό στοιχείο κατοικίας** (λογαριασμός ΔΕΚΟ ή μισθωτήριο οικίας κ.λπ.).

**6.Αντίγραφο Διαβατηρίου και Άδειας Παραμονής** ή Πράσινης Κάρτας ή βεβαίωση κατάθεσης δικαιολογητικών.

**7.Κάρτα ευρωπαίου πολίτη** (για τους πολίτες της ΕΕ).

**8. Παράβολο** δημοσίου αξίας 15 ευρώ (μέσω της ηλεκτρονικής πλατφόρμας «e-παράβολο»- Κωδικός τύπου παραβόλου -2386- και αποδεικτικό πληρωμής του από το Ταμείο Τράπεζας ή αντίγραφο ηλεκτρονικής συναλλαγής).

***ΠΡΟΣΟΧΗ: Τα δημόσια έγγραφα που έχουν συνταχθεί από αλλοδαπή δημόσια αρχή θα πρέπει να προσκομίζονται και στην αρχική τους έκδοση (ξενόγλωσση).***

Για όσα κράτη έχουν υπογράψει τη Σύμβαση της Χάγης (1961) τα δημόσια έγγραφά τους πρέπει να φέρουν την ειδική επικύρωση της Χάγης (Apostile -Ν.1497/84).

Για όσα κράτη δεν έχουν υπογράψει τη Σύμβαση της Χάγης τα δημόσια έγγραφά τους θα έχουν επικύρωση από την ελληνική Πρεσβεία της χώρας τους. Εάν δεν υπάρχει η παραπάνω επικύρωση θα σφραγίζονται από την πρεσβεία τους στην Ελλάδα και θα επικυρώνονται από το Υπουργείο Εξωτερικών (Αρίωνος 10, Ψυρρή).

Για τους **ΣΥΡΙΟΥΣ** εκτός των ανωτέρω χρειάζεται και ειδική έγκριση από το Υπουργείο Εσωτερικών της Συρίας και την Πρεσβεία της Συρίας στην Ελλάδα βεβαίωση ότι δεν έχει κώλυμα τέλεσης γάμου.

***ΠΟΛΙΤΙΚΟΙ ΠΡΟΣΦΥΓΕΣ***

Απαιτούνται:

**1.Αποδεικτικό στοιχείο** ότι είναι Πολιτικός Πρόσφυγας (Βεβαίωση από τα Ηνωμένα Έθνη).

**2.Πιστοποιητικό Γέννησης** (μεταφρασμένο στα ελληνικά από το Υπουργείο Εξωτερικών).

**3.Αναγγελία γάμου** δημοσιευμένη σε μια ημερήσια αθηναϊκή εφημερίδα- απαιτείται όλο το φύλλο της εφημερίδας και ένα αντίτυπο για τον κάθε ενδιαφερόμενο- με **ΤΟΠΟ ΚΑΤΟΙΚΙΑΣ Άγιοι Ανάργυροι ή Καματερό** και τα ονόματα και των δύο ενδιαφερομένων στα **ΕΛΛΗΝΙΚΑ**.

**4.Αντίγραφο Άδειας Παραμονής**.

-Η άδεια πολιτικού γάμου εκδίδεται μετά την παρέλευση οκτώ (8) ημερολογιακών ημερών.

-Οι μελλόνυμφοι είναι ελεύθεροι να επιλέξουν το Δημαρχείο τέλεσης του γάμου. Για το σκοπό αυτό υποβάλλουν από κοινού αίτηση συνοδευόμενη από τις άδειες γάμου στο Δημαρχείο της επιλογής τους.